versapping | Health24
Aangesien ek oor die algemeen nie baie eet deur die dag nie, maar nou op 'n dieet wil gaan om ernstig gewig te verloor (ong 30 kg), weet ek dat ek "al die nodige kos" sal moet eet, dit is dus gebalanseerd.
Sal dit enige verskil maak indien ek bv. van die groentes en vrugte versap (smoothies maak daarvan) en dit etenstyd drink, of MOET die kosse in vaste vorm geëet word.
Jy kan groente en vrugte versap as dit vir jou lekker is, maar dit help nogal om vaste kosse te kou want dit laat die brein 'dink' jy het meer geëet. Dus sal ek aanbeveel dat jy om die beurt die groente en vrugte versap en heel eet. Aangesien jy baie gewig wil verloor, wil ek aanbeveel dat jy ondersoek instel na Xenical. Bespreek ook die gebruik van Xenical met jou dr, want dit sal miskien help om jou gewigsverlies 'n hupstoot te gee. Xenical is 'n ware 'fat trapper' en dit word saam met 'n baie-lae-ver-dieet gebruik. Aangesien dit duur is, kan die dr miskien reël dat jy die Xenical op jou chroniese medikasie voordele kry van die mediese fonds. Sodra jy begin gewig verloor, kan jy ook begin oefen - sluit aan by Walk for Life - hulle sal jou toestand moniteer soos jy oefen en jou ondersteuning gee om te volhard.
Posted by: Kabous | 2005/07/02
Al wat jy hoef te doen om suksesvol gewig te verloor is om suiker uit jou dieet uit te sny en stysel (brood, rys, aartappels, pasta, koek, pasteie, ens) inname te beperk. Jy het net 30 g per dag nodig. Jy moet ook ten minste 5 maal op 'n dag eet. Maak seker dat die porsies per sitting nie groter as jou vuis is nie. Vermy geporseseerde vleise (koue vleis, viennas, ens); dit bevat stysel (carbs). Eet meer groente en slaai en drink ten minste 2 liter water elke dag. Peusel tussen etes aan biltong of droë wors. Moet ook nie vir 2 ure voor slaaptyd enige iets eet of drink nie.